Avis juridique important

|

31995D0220

95/220/EF, Euratom, EKSF: Europa-Parlamentets afgørelse af 5. april 1995 om decharge til Kommissionen for gennemførelsen af De Europæiske Fællesskabers almindelige budget for regnskabsåret 1992 vedrørende sektion i - Parlamentet, II - Rådet, III - Kommissionen, IV - Domstolen og V - Revisionsretten

EF-Tidende nr. L 141 af 24/06/1995 s. 0051 - 0057

EUROPA-PARLAMENTETS AFGØRELSE af 5. april 1995 om decharge til Kommissionen for gennemførelsen af De Europæiske Fællesskabers almindelige budget for regnskabsåret 1992 vedrørende sektion I - Parlamentet, II - Rådet, III - Kommissionen, IV - Domstolen og V - Revisionsretten (95/220/EF, Euratom, EKSF) EUROPA-PARLAMENTET,- der henviser til EKSF-traktaten, særlig artikel 78 g,- der henviser til EF-traktaten, særlig artikel 206,- der henviser til Euratom-traktaten, særlig artikel 180 b,- der henviser til budgettet for regnskabsåret 1992,- der henviser til De Europæiske Fællesskabers forvaltningsregnskab og balance for regnskabsåret 1992 (SEK(93)0385-0388),- der henviser til Revisionsrettens årsberetning for regnskabsåret 1992 med institutionernes svar (1),- der henviser til Rådets henstilling af 21. marts 1994 (C3-0147/94), idet det dog bemærker dens ufuldstændige karakter,- der henviser til beslutning af 21. april 1994 (2) om årsagerne til, at der på nuværende tidspunkt ikke kan meddeles decharge til Kommissionen for gennemførelsen af De Europæiske Fællesskabers almindelige budget for regnskabsåret 1992,- der henviser til betænkning fra Budgetkontroludvalget samt udtalelser fra Udvalget om Forskning, Teknologisk Udvikling og Energi, Udvalget om Eksterne Økonomiske Forbindelser, Udvalget om Sociale Anliggender og Beskæftigelse, Udvalget om Regionalpolitik, Udvalget om Kultur, Ungdom, Uddannelse og Medier, Udvalget om Udvikling og Samarbejde, Udvalget om Kvinders Rettigheder og Udvalget om Miljø- og Sundhedsanliggender og Forbrugerbeskyttelse (A4-0056/95),1. konstaterer, at de bevilgede indtægter og udgifter i regnskabsåret 1992 beløb sig til:>TABELPOSITION>2. meddeler Kommissionen decharge for gennemførelsen af følgende beløb>TABELPOSITION>3. accepterer, at der stadig må foretages afsluttende kontrol af EUGFL-udgifter indberettet af medlemsstaterne, og at tallene muligvis må berigtiges;4. forbeholder sig derfor med henblik på den beslutning om afslutning af regnskaberne for regnskabsåret 1992, som skal fremsendes til Europa-Parlamentet med henblik på en afgørelse, som supplerer denne dechargeafgørelse, at gennemgå ovenstående beløb endnu en gang, for så vidt som de vedrører udgifterne under EUGFL, Garantisektionen;5. bemærker, at Kommissionen nu har imødekommet anmodningen i ovennævnte beslutning af 21. april 1994 om tilbagesøgning af midler under mælkekvoteordningen, udnævnelse af personale til UCLAF og oplysninger om den interne tobakssvindel i et sådant omfang, at der kan meddeles decharge;6. fremsætter sine bemærkninger i den beslutning, der ledsager denne afgørelse;7. pålægger sin formand at sende denne afgørelse og beslutningen med bemærkningerne til Kommissionen, Rådet, Domstolen, Revisionsretten og Den Europæiske Investeringsbank samt at sørge for, at de offentliggøres i De Europæiske Fællesskabers Tidende (L-udgaven).GeneralsekretærEnrico VINCIFormandKlaus HÄNSCH(1) EFT nr. C 309 af 16. 11. 1993.(2) EFT nr. C 128 af 9. 5. 1994, s. 322.BESLUTNING med bemærkningerne til afgørelsen om decharge til Kommissionen for gennemførelsen af De Europæiske Fællesskabers almindelige budget for regnskabsåret 1992 EUROPA-PARLAMENTET,- der henviser til EF-traktatens artikel 206,- der henviser til artikel 89 i finansforordningen af 13. marts 1990 (1), i henhold til hvilken hver af Fællesskabets institutioner træffer enhver hensigtsmæssig foranstaltning til at tage bemærkningerne i dechargeafgørelserne til følge,- der henviser til, at institutionerne i henhold til samme artikel efter anmodning fra Europa-Parlamentet ligeledes aflægger beretning om de foranstaltninger, der er truffet som følge af bemærkningerne, bl.a. om de instrukser, de har givet de tjenestegrene, som medvirker ved budgettets gennemførelse,- der henviser til Rådets henstilling af 21. marts 1994 (C3-0147/94), idet det dog bemærker dens ufuldstændige karakter, da Rådet tager forbehold for sin stilling på det punkt, der er den største hindring for meddelelse af decharge,- der henviser til betænkning fra Budgetkontroludvalget (A4-0056/95),der henviser til, at Kommissionen i henhold til EF-traktatens artikel 205 alene bærer det retlige ansvar for budgettets gennemførelse,Spørgsmål vedrørende udsættelse af decharge 1. glæder sig over, at Kommissionen i tråd med Parlamentets anmodning har besluttet at omgøre sin tidligere beslutning om at anvende nye mælkekvoter med tilbagevirkende kraft for Italien i 1989, og Italien, Spanien og Grækenland i 1990 og 1991, hvilket resulterer i en tilbagesøgning af omkring 1 600 mio. ECU som krævet af Parlamentet;2. påpeger, at Rådet ikke har fremsat en klar henstilling vedrørende Kommissionens forvaltning af mælkekvoteordningen for så vidt angår dechargespørgsmålet;3. konstaterer imidlertid, at den oprindelige beslutning om afslutning af regnskaberne for 1989 indeholdt en beslutning om med tilbagevirkende kraft at anvende nye mælkekvoter i Spanien, og at denne beslutning stadig er gældende; mener, at princippet i dette tilfælde er det samme som i de tilfælde, som Kommissionen har korrigeret, og at tabet for skatteyderne som følge af, at det ikke er sket her, beløber sig til omkring 170 mio. ECU;4. bemærker og beklager, at Kommissionen uden retsgrundlag i Italien og Spanien har kørt en tilbagekøbsordning for mejeriprodukter; bemærker, at denne ordning reducerede produktionstallene for de berørte medlemslande og derfor omfanget af de finansielle korrektioner, de pålægges; bemærker, at det samlede tab for skatteyderne af denne ulovlighed beløber sig til omkring 170 mio. ECU;5. bemærker, at selv om Kommissionen har overholdt de formelle betingelser i Parlamentets beslutning af 21. april 1994 om årsagerne til, at der på nuværende tidspunkt ikke kan meddeles decharge til Kommissionen for gennemførelsen af De Europæiske Fællesskabers almindelige budget for regnskabsåret 1992 (2) og vil få decharge, har den ikke konsekvent gennemført de grundlæggende principper heri med den virkning, at Fællesskabets skatteydere stadigvæk lider tab på omkring 340 mio. ECU; kræver derfor, at Kommissionen tilbagesøger dette beløb fra de pågældende medlemsstater;6. pålægger Kommissionen ikke at gennemføre nogen tilbagekøbsordning for mejeriprodukter, før et retsgrundlag, som giver tilladelse til en sådan ordning, er blevet godkendt efter Fællesskabets normale lovgivningsprocedure;7. afventer en afgørelse om det foreslåede retsgrundlag for anvendelse med tilbagevirkende kraft af mælkekvoterne for regnskabsårene 1992 og 1993 og forpligter sig til at behandle dette forslag grundigt, for så vidt angår lovligheden af en sådan lovgivning;8. pålægger Kommissionen straks at offentliggøre sine seneste beslutninger om afslutning af regnskaberne for 1989 og 1990 i De Europæiske Fællesskabers Tidende;9. mener, at Kommissionens beslutning om at undlade at tage hensyn til sin egen finansinspektørs modstand mod anvendelsen af mælkekvoter med tilbagevirkende kraft i den første ændring af beslutningen om afslutning af regnskaberne for 1989 og finansinspektørens beslutning om ikke at modsætte sig en lignende procedure i regnskabsafslutningen for 1990 viser, at det er vigtigt, at Fællesskabet indfører et system, hvor enkeltpersoner godt kan blive gjort ansvarlige for deres handlinger i forbindelse med anvendelsen af offentlige midler; anmoder institutionerne om at inddrage dette aspekt i revisionen af traktaterne i 1996;10. understreger endnu en gang princippet om, at tilsidesættelse af EF-lovgivningen fra medlemsstaternes side ikke kan tolereres, og at Kommissionen, når det sker, har pligt til at pålægge passende sanktioner og foretage de nødvendige korrektioner; bemærker, at Kommissionen i første omgang ikke fuldt ud levede op til denne forpligtelse i sagen med mælkekvoteordningen og endnu ikke helt har gjort det;11. minder Kommissionen om, at Parlamentet skal holdes fuldt ud informeret om udviklingen i undersøgelserne om svig inden for tobakssektoren i medlemsstaterne;12. bemærker, at Kommissionens oplysninger til Budgetkontroludvalget om konklusionerne af den interne undersøgelse af mistanke om svig i Afdelingen for Tobak er en indrømmelse af, at sagen ikke blev behandlet så prompte og så beslutsomt, som den skulle have været;13. opfordrer Kommissionen til at sikre, at alle sager, hvor der er mistanke om intern svig i Kommissionen, øjeblikkeligt henvises til UCLAF-enheden for bekæmpelse af svig, som skal have selvstændige beføjelser til i fuldt omfang at gennemføre undersøgelser af sådanne sager, og som skal kunne indkalde eksterne myndigheder i det omfang, det er nødvendigt, med behørigt hensyn til beskyttelse af enkeltpersoners rettigheder; opfordrer Kommissionen til at forelægge Parlamentet de relevante nye interne bestemmelser senest den 30. juni 1995;14. bemærker med tilfredshed, at Kommissionen har bekræftet, at UCLAF i 1994 er blevet tildelt 50 nye stillinger;Politiske spørgsmål 15. mener, at hovedårsagerne til mange af de problemer, der fremhæves i denne beslutning, skyldes fornemmelsen af modstridende interesser mellem Rådet og Kommissionen, hvilket afspejler den omstændighed, at medlemsstaternes interesser efter deres egen opfattelse ofte ikke falder sammen med en effektiv gennemførelse af fællesskabsbudgettet, virkeliggørelse af fællesskabspolitikken og beskyttelse af Fællesskabets økonomiske interesser;16. bemærker, at Rådet mange gange har blokeret for lovgivningsmæssige forslag fra Kommissionen, som ville have forbedret beskyttelsen af skatteydernes interesser, som de kommer til udtryk gennem budgettet;17. mener, at det virkelige ansvar for gennemførelsen af fællesskabsbudgettet og for en lang række mangler ved gennemførelsen deles af Kommissionen og medlemsstaterne; bemærker, at Rådet og medlemsstaterne søger at undgå følgerne af dette ansvar;18. beklager, at målene i mange fællesskabspolitikker, især de mest omkostningskrævende, er dårligt definerede og/eller uklare; mener, at manglen på klarhed er den væsentligste årsag til borgernes betænkeligheder ved Fællesskabets udgifter; opfordrer derfor Kommissionen til at opstille kontrollable og konkrete politiske mål på kort og mellemlang sigt inden for alle politiske områder og herefter fastslå, om målene er nået ud fra klare kriterier;EUGFL-udgifter 19. beklager især de tilfælde, hvor uregelmæssigheder har kostet fællesskabsbudgettet store beløb, at visse medlemsstater ikke blot har bistået Revisionsretten med dens undersøgelser i tobakssektoren, men også har undladt at gennemføre fællesskabslovgivningen, når Revisionsretten har mindet dem om deres pligter; opfordrer Kommissionen til at anvende alle sine traktatfæstede beføjelser med henblik på at sikre prompte tilbagebetaling af uretmæssigt udbetalte beløb og overholdelse af fællesskabslovgivningen på alle områder;20. anmoder Kommissionen om at træffe alle nødvendige foranstaltninger med henblik på at sikre, at medlemsstater, der modtager støtte fra EUGFL, Garantisektionen, råder over de nødvendige infrastrukturer for alle produkter (omfattende matrikelfortegnelser, troværdige statistiske data, effektive kontrolordninger osv.), hvilket vil skabe mulighed for en forsvarlig økonomisk forvaltning af fællesskabsbevillingerne;Strukturfonde 21. anmoder Kommissionen om for fremtiden at supplere sin årsberetning om strukturfondsreformens gennemførelse med en nøje opgørelse over de afslørede uregelmæssigheder, de uretmæssigt udbetalte beløb og de gennemførte og/eller indledte tilbagesøgningsprocedurer;22. noterer sig omfanget af den virkning, som fondene har på udbud og efterspørgsel, som det fremgår af Kommissionens evalueringer, men anmoder Kommissionen om at fortsætte og offentliggøre sine evalueringer af de egentligt strukturelle virkninger af fondenes aktioner, dvs. af udviklingen i udbuddet på mellemlang sigt;23. bemærker, at der fortsat består problemer i forbindelse med visse forvaltende myndigheders fradrag ved udbetalingen af støtten; minder Kommissionen om, at den under den foregående dechargeprocedure forpligtede sig til at tage spørgsmålet op, og kræver derfor en resolut indsats for at bringe sådanne uregelmæssigheder til ophør;Interne politikker 24. bemærker, at det på baggrund af Revisionsrettens evaluering af de tre hidtil godkendte rammeprogrammer for forskningen kan udledes, at en række mangler kan svække opnåelsen af de mål, der i traktatens artikel 130 F opstilles for forskningen (styrkelse af det videnskabelige og teknologiske grundlag for Fællesskabets industri samt udvikling af dens internationale konkurrenceevne); mener, at disse mangler kan afhjælpes ved- at mindske de forsinkelser, der hidtil har kendetegnet godkendelsen og gennemførelsen af forskningsprogrammerne, såvel i forbindelse med beslutningsprocessen som under den administrative forvaltning- at fremme en koordinering mellem regeringer og medlemsstater samt offentlige og private forskningsinstitutter og virksomheder for herved at skabe synergi og dermed øge den i procent beskedne indvirkning af Fællesskabets finansielle intervention- at målrette evalueringen mod en kontrol med de mål, som er fastsat i traktaten, og ved at fastsætte parametre, som ikke blot tager hensyn til de teknisk-videnskabelige aspekter, men også til aspekterne i forbindelse med de finansielle programmeringsinstrumenters egnethed;25. anmoder Revisionsretten om i sin flerårige planlægning at inkludere en behandling af de begrænsninger, som komitologiproceduren medfører for gennemførelsen af forskningsaktionerne og kontrollen med det nye udvælgelsessystem og de nye administrative strukturer, som Kommissionen har indført for at afhjælpe de administrative mangler, der er blevet påpeget af en gruppe af uafhængige eksperter;26. opfordrer under henvisning til den ofte meget lange tid, der er gået fra vedtagelsen af et særprogram under det tredje rammeprogram til de første udgiftsforpligtelser, Kommissionen til at sørge for, at denne tidsperiode under ingen omstændigheder overskrider ni måneder i forbindelse med gennemførelsen af særprogrammer under det fjerde rammeprogram;Eksterne forbindelser 27. opfordrer Kommissionen og EIB til nøje at overvåge tilbagebetalingen af lån til lande i Central- og Østeuropa og republikkerne i det tidligere Sovjetunionen og holde Parlamentet fuldt ud underrettet om misligholdelser, uanset som dette indebærer anvendelse af budgetmidler i henhold til Fællesskabets lånegarantiordning;28. opfordrer Kommissionen til i samarbejde med andre bidragydere at oprette et informationsnet med oplysninger om de disponible fødevareprodukter og betingelserne for levering til udviklingslande med henblik på at gøre trekantsoperationer mere effektive;Finansforvaltning 29. er foruroliget over Revisionsrettens bemærkninger om den rolle, som Rådets finansinspektør har; støtter Revisionsretten i den opfattelse, at finansinspektøren i større omfang bør deltage aktivt og synligt i den interne kontrolproces, og at Rådet bør sørge for, at enhver uklarhed om finansinspektørens hverv fjernes;30. bemærker, at der tilsyneladende er sket en forbedring af den måde, hvorpå Kommissionens finansinspektør håndterer spørgsmålet om efterfølgende påtegning, selv om den stadig gav anledning til visse problemer i 1993; insisterer ikke desto mindre atter på, at Kommissionen for fremtiden overholder den opdeling af ansvaret, der er fastlagt i finansforordningen, hvorefter finansinspektøren skal afslå at give påtegning på enhver transaktion, som ikke er i overensstemmelse med finansforordningen, medens institutionens øverste myndighed kan se bort fra sådanne afslag, såfremt den ønsker det;31. gentager sin anmodning til Revisionsretten om hvert år og helst i årsberetningen at forelægge Parlamentet en oversigt over påtegningsafslag i de enkelte institutioner og over de tilfælde, hvor der ses bort fra sådanne afslag;32. bemærker, at stillingen som Kommissionens finansinspektør har været midlertidigt besat siden juni 1994; opfordrer Kommissionen til snarest muligt at foretage en endelig udnævnelse i overensstemmelse med denne stillings uafhængighed;Svig 33. er endnu ikke overbevist om, at de nationale kontrolsystemer tager sigte på de områder, hvor der er størst risiko for svig; opfordrer Kommissionen til at lægge større pres på medlemsstaterne for at få dem til at anvende egnede metoder til analyse af risikoen;34. opfordrer, med henblik på at intensivere bekæmpelsen af svig, endnu en gang Kommissionen til senest den 30. juni 1995:a) at forelægge forslag med det formål, at udbetaling af EU-midler til medlemsstaterne forudsætter, at de opfylder deres kontrolforpligtelser tilfredsstillendeb) at forelægge forslag med det formål at pålægge de medlemsstater bøder, der undlader at indberette tilfælde af svig og uregelmæssighederc) at forelægge en beretning om problemer i forbindelse med tilbagesøgning af uretmæssigt udbetalte eller unddragne beløb;Diverse 35. anmoder Kommissionen om at bekræfte, at den hvert år medio maj vil forelægge Parlamentet en gennemførelsesrapport om støtte til organisationer, der ikke er omfattet af budgettet, indeholdende en redegørelse for, hvordan og i hvilket omfang Kommissionen har overholdt de betingelser for tildeling af støtte, der er opstillet af budgetmyndigheden i de pågældende anmærkninger;36. anmoder igen Kommissionen om senest den 30. juni 1995 at fremlægge forslag, som sætter den i stand til at suspendere betalinger til medlemsstater på alle områder af budgettet, hvor de ikke opfylder deres kontrolforpligtelser på en for Kommissionen tilfredsstillende måde.(1) EFT nr. L 70 af 16. 3. 1990, s. 1.(2) EFT nr. C 128 af 9. 5. 1994, s. 322.


Avis juridique important

|

32004D0002

2004/257/EF: Den Europæiske Centralbanks afgørelse af 19. februar 2004 om vedtagelse af forretningsordenen for Den Europæiske Centralbank (ECB/2004/2)

EU-Tidende nr. L 080 af 18/03/2004 s. 0033 - 0041

Den Europæiske Centralbanks afgørelseaf 19. februar 2004om vedtagelse af forretningsordenen for Den Europæiske Centralbank(ECB/2004/2)(2004/257/EF)STYRELSESRÅDET FOR DEN EUROPÆISKE CENTRALBANK HAR -under henvisning til statutten for Det Europæiske System af Centralbanker og Den Europæiske Centralbank, særlig artikel 12.3 -TRUFFET FØLGENDE AFGØRELSE:Eneste artikelForretningsordenen for Den Europæiske Centralbank, som ændret den 22. april 1999, som yderligere ændret ved afgørelse ECB/1999/6 af 7. oktober 1999 om ændring af forretningsordenen for Den Europæiske Centralbank(1), erstattes af følgende, som træder i kraft den 1. marts 2004.FORRETNINGSORDEN FOR DEN EUROPÆISKE CENTRALBANKINDLEDENDE KAPITELArtikel 1DefinitionerDenne forretningsorden supplerer traktaten om oprettelse af Det Europæiske Fællesskab og statutten for Det Europæiske System af Centralbanker og Den Europæiske Centralbank. Begreberne i denne forretningsorden har samme betydning som i traktaten og statutten. Ved "Eurosystemet" forstås Den Europæiske Centralbank (ECB) og de nationale centralbanker i de medlemsstater, der har euro som valuta.KAPITEL I STYRELSESRÅDETArtikel 2Tid og sted for Styrelsesrådets møder2.1. Styrelsesrådet fastsætter mødedatoerne efter forslag fra formanden. Styrelsesrådet holder principielt møde regelmæssigt efter en tidsplan, som det fastlægger i god tid før begyndelsen af hvert kalenderår.2.2. Formanden indkalder til møde i Styrelsesrådet, hvis mindst tre medlemmer af Styrelsesrådet indgiver anmodning herom.2.3. Formanden kan ligeledes indkalde til møde i Styrelsesrådet, når han/hun skønner det nødvendigt.2.4. Styrelsesrådet holder normalt møde i ECB's lokaler.2.5. Der kan ligeledes afholdes møde i form af en telekonference, medmindre mindst tre centralbankchefer gør indsigelse.Artikel 3Deltagelse i Styrelsesrådets møder3.1. Medmindre andet bestemmes, deltager kun Styrelsesrådets medlemmer, formanden for Rådet for Den Europæiske Union samt et medlem af Kommissionen for De Europæiske Fællesskaber i Styrelsesrådets møder.3.2. Hver centralbankchef kan normalt ledsages af én person.3.3. Hvis en centralbankchef er forhindret i at deltage i et møde, kan han/hun med forbehold af artikel 4 skriftligt udpege en stedfortræder. Den skriftlige meddelelse herom fremsendes til formanden i god tid før mødet. Stedfortræderen kan normalt ledsages af én person.3.4. Formanden udpeger en af ECB's ansatte som sekretær. Sekretæren bistår Direktionen i forberedelsen af Styrelsesrådets møder og fungerer som referent ved møderne.3.5. Styrelsesrådet kan, hvis det finder det hensigtsmæssigt, ligeledes indbyde andre personer til at deltage i sine møder.Artikel 4Afstemning4.1. Styrelsesrådet er beslutningsdygtigt, når mindst to tredjedele af medlemmerne er til stede. Hvis Styrelsesrådet ikke er beslutningsdygtigt, kan formanden indkalde til et ekstraordinært møde, på hvilket der kan træffes beslutning uden hensyn til reglen om beslutningsdygtighed.4.2. Styrelsesrådet foretager afstemning på anmodning af formanden. Formanden indleder desuden en afstemningsprocedure, hvis et medlem af Styrelsesrådet anmoder herom.4.3. Afståelse fra at stemme hindrer ikke Styrelsesrådet i at træffe beslutninger i henhold til statuttens artikel 41.2.4.4. Hvis et medlem af Styrelsesrådet er forhindret i at stemme i en længere periode (over en måned), kan han/hun udpege en stedfortræder som medlem af Styrelsesrådet.4.5. Hvis en centralbankchef er forhindret i at stemme om en beslutning, der skal træffes i henhold til statuttens artikel 28, 29, 30, 32, 33 eller 51, kan hans/hendes udpegede stedfortræder i overensstemmelse med statuttens artikel 10.3 afgive den vægtede stemme.4.6. Formanden kan foranstalte hemmelig afstemning på anmodning af mindst tre medlemmer af Styrelsesrådet. Hvis medlemmer af Styrelsesrådet berøres personligt af et beslutningsforslag i henhold til statuttens artikel 11.1, 11.3 eller 11.4, foretages hemmelig afstemning. I sådanne tilfælde deltager de pågældende medlemmer af Styrelsesrådet ikke i afstemningen.4.7. Beslutninger kan også træffes ved skriftlig procedure, medmindre mindst tre medlemmer af Styrelsesrådet gør indsigelse. Ved skriftlig procedure kræves: i) normalt mindst fem arbejdsdage til behandling af spørgsmålet hos alle medlemmer af Styrelsesrådet, ii) en personlig underskrift fra alle medlemmer af Styrelsesrådet (eller disses stedfortrædere i overensstemmelse med artikel 4.4) og iii) at en eventuel beslutning føres til protokols i referatet af Styrelsesrådets næstfølgende møde.Artikel 5Tilrettelæggelse af Styrelsesrådets møder5.1. Styrelsesrådet vedtager en dagsorden for hvert møde. Direktionen udarbejder en foreløbig dagsorden, som sammen med alle relevante dokumenter sendes til medlemmerne af Styrelsesrådet og andre berettigede deltagere senest otte dage før det pågældende møde, undtagen i hastetilfælde, hvor Direktionen træffer de til situationen passende foranstaltninger. Styrelsesrådet kan beslutte at fjerne punkter fra eller tilføje punkter til den foreløbige dagsorden efter forslag fra formanden eller et medlem af Styrelsesrådet. Et punkt tages af dagsordenen efter anmodning fra mindst tre medlemmer af Styrelsesrådet, hvis de relevante dokumenter ikke er fremsendt rettidigt til Styrelsesrådets medlemmer.5.2. Referatet af møderne i Styrelsesrådet forelægges Styrelsesrådets medlemmer til godkendelse på det næstfølgende møde (eller forinden, om nødvendigt, ved skriftlig procedure) og undertegnes af formanden.5.3. Styrelsesrådet kan fastsætte interne regler om beslutningstagning i nødsituationer.KAPITEL II DIREKTIONENArtikel 6Tid og sted for Direktionens møder6.1. Direktionen fastlægger mødedatoerne efter forslag fra formanden.6.2. Formanden kan ligeledes indkalde til møde i Direktionen, når han/hun skønner det nødvendigt.Artikel 7Afstemning7.1. Direktionen er beslutningsdygtig i overensstemmelse med statuttens artikel 11.5, når mindst to tredjedele af medlemmerne er til stede. Hvis Direktionen ikke er beslutningsdygtig, kan formanden indkalde til et ekstraordinært møde, på hvilket der kan træffes beslutning uden hensyn til reglen om beslutningsdygtighed.7.2. Beslutninger kan også træffes ved skriftlig procedure, medmindre mindst to medlemmer af Direktionen gør indsigelse.7.3. Hvis medlemmer af Direktionen berøres personligt af en eventuel beslutning i henhold til statuttens artikel 11.1, 11.3 eller 11.4, deltager de pågældende medlemmer ikke i afstemningen.Artikel 8Tilrettelæggelse af Direktionens møderDirektionen fastlægger selv, hvordan møderne skal tilrettelægges.KAPITEL III DEN EUROPÆISKE CENTRALBANKS ORGANISATIONArtikel 9Eurosystemet/ESCB-komitéer9.1. Styrelsesrådet opretter og opløser komitéer. Komitéerne bistår ECB's besluttende organer i deres arbejde og rapporterer til Styrelsesrådet via Direktionen.9.2. Komitéerne består af op til to medlemmer fra hver NCB i Eurosystemet og fra ECB, som udpeges af henholdsvis de enkelte centralbankchefer og Direktionen. Styrelsesrådet fastlægger komitéernes opgaver og udpeger deres formænd. Formanden skal som hovedregel være en ansat i ECB. Både Styrelsesrådet og Direktionen har ret til at anmode komitéerne om at undersøge specifikke emner. ECB yder sekretærbistand til komitéerne.9.3. Den nationale centralbank i hver ikke-deltagende medlemsstat kan ligeledes udpege op til to ansatte til at deltage i en komités møder, når denne behandler emner, der falder inden for Det Generelle Råds kompetence, og når formanden for en komité og Direktionen skønner dette hensigtsmæssigt.9.4. Repræsentanter for andre fællesskabsinstitutioner og -organer og enhver anden tredjemand kan ligeledes indbydes til at deltage i møderne i en komité, når formanden for en komité og Direktionen skønner dette hensigtsmæssigt.Artikel 9aStyrelsesrådet kan beslutte at oprette ad hoc-komitéer til at varetage særlige rådgivende funktioner.Artikel 10Intern struktur10.1. Efter høring af Styrelsesrådet træffer Direktionen beslutning om antallet af afdelinger i ECB, deres navne og kompetenceområder. Beslutningen offentliggøres.10.2. Direktionen udøver den administrerende ledelse for alle ECB's afdelinger. Direktionen træffer beslutning om de enkelte direktionsmedlemmers ansvarsområder i forbindelse med ECB's afdelinger og orienterer Styrelsesrådet, Det Generelle Råd og ECB's personale herom. En sådan beslutning kan kun træffes, når alle medlemmer af Direktionen er til stede, og må ikke træffes imod formandens stemme.Artikel 11ECB's personale11.1. Alle ECB's ansatte orienteres om deres stilling inden for ECB's struktur samt om deres rapporteringskanaler og arbejdsmæssige ansvarsområde.11.2. Med forbehold af statuttens artikel 36 og 47 vedtager Direktionen organisatoriske bestemmelser (i det følgende benævnt "administrative cirkulærer"), som er bindende for ECB's personale.11.3. Direktionen udsteder og opdaterer en adfærdskodeks som vejledning for sine medlemmer og ECB's personale.KAPITEL IV INDDRAGELSE AF DET GENERELLE RÅD I DET EUROPÆISKE SYSTEM AF CENTRALBANKERS OPGAVERArtikel 12Forholdet mellem Styrelsesrådet og Det Generelle Råd12.1. ECB's Generelle Råd skal have mulighed for at fremsætte bemærkninger, før Styrelsesrådet vedtager:- udtalelser i medfør af statuttens artikel 4 og 25.1- henstillinger på statistikområdet i medfør af statuttens artikel 42- årsberetningen- reglerne om standardisering af bogføringen og af beretninger om transaktioner- foranstaltninger vedrørende anvendelsen af statuttens artikel 29- ansættelsesvilkårene for ECB's personale- i forbindelse med forberedelsen af den uigenkaldelige fastlåsning af valutakurser, en udtalelse fra ECB i medfør af traktatens artikel 123, stk. 5, eller en udtalelse vedrørende fællesskabsretsakter, der skal vedtages i tilfælde af ophævelse af en dispensation.12.2. Når Det Generelle Råd anmodes om at fremsætte bemærkninger i medfør af stk. 1, skal det indrømmes en rimelig tidsfrist, som ikke må være under ti arbejdsdage. Ved hastesager, som skal begrundes i anmodningen, kan tidsfristen forkortes til fem arbejdsdage. Formanden kan træffe beslutning om anvendelse af den skriftlige procedure.12.3. I overensstemmelse med statuttens artikel 47.4 underretter formanden Det Generelle Råd om Styrelsesrådets beslutninger.Artikel 13Forholdet mellem Direktionen og Det Generelle Råd13.1. ECB's Generelle Råd skal have mulighed for at fremsætte bemærkninger, før Direktionen- gennemfører de af Styrelsesrådets retsakter, som i overensstemmelse med artikel 12.1 ovenfor kræver Det Generelle Råds medvirken- i medfør af beføjelser delegeret af Styrelsesrådet i overensstemmelse med statuttens artikel 12.1 vedtager retsakter, som i henhold til denne forretningsordens artikel 12.1 kræver Det Generelle Råds medvirken.13.2. Når Det Generelle Råd anmodes om at fremsætte bemærkninger i medfør af stk. 1, skal det indrømmes en rimelig tidsfrist, som ikke må være under ti arbejdsdage. Ved hastesager, som skal begrundes i anmodningen, kan tidsfristen forkortes til fem arbejdsdage. Formanden kan træffe beslutning om anvendelse af skriftlig procedure.KAPITEL V SÆRLIGE PROCEDUREMÆSSIGE BESTEMMELSERArtikel 14Uddelegering af beføjelser14.1. Uddelegering af beføjelser fra Styrelsesrådet til Direktionen i medfør af statuttens artikel 12.1, andet afsnit, sidste punktum, meddeles de berørte parter eller offentliggøres eventuelt, såfremt beslutninger, der er truffet efter uddelegering, har retsvirkninger for tredjemand. Styrelsesrådet informeres omgående om retsakter, der er vedtaget i medfør af uddelegering.14.2. Den fortegnelse over ECB's underskriftsberettigede, der er opstillet på grundlag af beslutninger vedtaget i henhold til statuttens artikel 39, omdeles til de interesserede parter.Artikel 15Budgetprocedure15.1. Efter forslag fra Direktionen og i overensstemmelse med eventuelle principper fastlagt af Styrelsesrådet vedtager Styrelsesrådet før udløbet af hvert regnskabsår ECB's budget for det følgende regnskabsår.15.2. Med henblik på at bistå i forbindelse med ECB's budget nedsætter Styrelsesrådet et budgetudvalg og fastlægger dets ansvarsområder og sammensætning.Artikel 16Beretninger og årsregnskab16.1. Styrelsesrådet vedtager den i statuttens artikel 15.3 omhandlede årsberetning.16.2. Beføjelsen til at vedtage og offentliggøre de i statuttens artikel 15.1 omhandlede kvartalsberetninger, de i statuttens artikel 15.2 omhandlede ugentlige konsoliderede oversigter over ECB's finansielle stilling, den i statuttens artikel 26.3 omhandlede konsoliderede balance samt andre beretninger delegeres til Direktionen.16.3. I overensstemmelse med de af Styrelsesrådet fastsatte principper udfærdiger Direktionen ECB's årsregnskab inden for den første måned af det følgende regnskabsår. Årsregnskabet forelægges den eksterne revisor.16.4. Styrelsesrådet vedtager ECB's årsregnskab inden for det første kvartal af det følgende år. Den eksterne revisors beretning fremsendes til Styrelsesrådet før vedtagelsen af årsregnskabet.Artikel 17ECB's retlige instrumenter17.1. ECB's forordninger vedtages af Styrelsesrådet og undertegnes af formanden på Styrelsesrådets vegne.17.2. ECB's retningslinjer vedtages af Styrelsesrådet og meddeles herefter på et af De Europæiske Fællesskabers officielle sprog og undertegnes af formanden på Styrelsesrådets vegne. Retningslinjerne skal indeholde en begrundelse. Meddelelse til de nationale centralbanker kan foretages pr. telefax, elektronisk post, telex eller brev. En ECB-retningslinje, som skal offentliggøres, oversættes til De Europæiske Fællesskabers officielle sprog.17.3. Styrelsesrådet kan delegere sine normative beføjelser til Direktionen med henblik på gennemførelse af Styrelsesrådets forordninger og retningslinjer. Den pågældende forordning eller retningslinje skal angive, hvad der skal gennemføres, samt en afgrænsning af de delegerede beføjelser og disses anvendelsesområde.17.4. ECB's beslutninger og henstillinger vedtages af Styrelsesrådet eller Direktionen inden for deres respektive kompetenceområde og undertegnes af formanden. ECB's beslutninger om at pålægge tredjeparter sanktioner undertegnes af formanden, næstformanden eller to andre medlemmer af Direktionen. ECB's beslutninger og henstillinger skal indeholde en begrundelse. Henstillinger vedrørende afledt fællesskabsret i henhold til statuttens artikel 42 vedtages af Styrelsesrådet.17.5. Med forbehold af statuttens artikel 44, andet afsnit, og artikel 47.1, første led, vedtages ECB's udtalelser af Styrelsesrådet. I undtagelsestilfælde, og medmindre mindst tre centralbankchefer fremsætter ønske om, at Styrelsesrådet bevarer kompetencen til at vedtage bestemte udtalelser, kan Direktionen vedtage udtalelser fra ECB i overensstemmelse med bemærkninger fremsat af Styrelsesrådet og under hensyntagen til Det Generelle Råds medvirken. ECB's udtalelser undertegnes af formanden.17.6. ECB's instrukser vedtages af Direktionen og meddeles herefter på et af De Europæiske Fællesskabers officielle sprog og undertegnes på Direktionens vegne af formanden eller to medlemmer af Direktionen. Meddelelse til de nationale centralbanker kan foretages pr. telefax, elektronisk post, telex eller brev. En ECB-instruks, som skal offentliggøres, oversættes til De Europæiske Fællesskabers officielle sprog.17.7. Alle ECB's retlige instrumenter nummereres fortløbende, så de er nemme at identificere. Direktionen træffer foranstaltninger om sikker opbevaring af originalerne, meddelelse til dem, som de retlige instrumenter er rettet til, eller til høringsmyndighederne samt om offentliggørelse på alle Den Europæiske Unions officielle sprog i Den Europæiske Unions Tidende for så vidt angår ECB-forordninger, ECB-udtalelser om forslag til fællesskabsretsakter samt de af ECB's retlige instrumenter, som i henhold til en udtrykkelig beslutning herom skal offentliggøres.17.8. Bestemmelserne i Rådets forordning nr. 1 om den ordning, der skal gælde for Det Europæiske Økonomiske Fællesskab på det sproglige område(1), af 15. april 1958 finder anvendelse på de i statuttens artikel 34 nævnte retsakter.Artikel 18Proceduren i henhold til traktatens artikel 106, stk. 2Den i traktatens artikel 106, stk. 2, omhandlede godkendelse vedtages for det følgende år af Styrelsesrådet ved en samlet beslutning for alle deltagende medlemsstater i det sidste kvartal af hvert år.Artikel 19Indkøb19.1. Ved indkøb af varer og tjenesteydelser for ECB tages der behørigt hensyn til principperne om åbenhed, gennemsigtighed, lige adgang, ikke-diskriminering og effektiv administration.19.2. Uden at fravige princippet om effektiv administration kan der gøres undtagelser fra ovennævnte principper i hastetilfælde, af hensyn til sikkerheden eller en sags hemmelige karakter, hvis der er tale om en eneleverandør, ved leverancer fra de nationale centralbanker til ECB eller for at sikre leverancernes kontinuitet.Artikel 20Udvælgelse, ansættelse og forfremmelse af personale20.1. ECB's ansatte udvælges, ansættes og forfremmes af Direktionen.20.2. ECB's ansatte udvælges, ansættes og forfremmes under behørig hensyntagen til principperne om faglige kvalifikationer, åbenhed, gennemsigtighed, lige muligheder og ikke-diskriminering. Reglerne og procedurerne for ansættelse og intern forfremmelse bestemmes nærmere i administrative cirkulærer.Artikel 21Ansættelsesvilkår21.1. Ansættelsesforholdet mellem ECB og ECB's personale fastlægges i ansættelsesvilkårene og de administrative bestemmelser for personalet.21.2. Styrelsesrådet vedtager ansættelsesvilkårene efter forslag fra Direktionen og efter høring af Det Generelle Råd.21.3. Direktionen vedtager de administrative bestemmelser for personalet, hvormed ansættelsesvilkårene gennemføres.21.4. Personaleudvalget høres forud for vedtagelse af nye ansættelsesvilkår eller administrative bestemmelser for personalet. Dets udtalelse forelægges henholdsvis Styrelsesrådet og Direktionen.Artikel 22Meddelelser og bekendtgørelserGenerelle meddelelser og bekendtgørelser af beslutninger truffet af ECB's besluttende organer kan offentliggøres på ECB's websted, i Den Europæiske Unions Tidende eller gennem telegrambureauer, der anvendes af finansmarkeder, eller andre medier.Artikel 23Adgang til ECB's dokumenter samt disses fortrolighed23.1. Forhandlingerne i ECB's besluttende organer og i alle komitéer eller grupper oprettet af disse er fortrolige, medmindre Styrelsesrådet bemyndiger formanden til at offentliggøre resultatet af forhandlingerne.23.2. Aktindsigt i dokumenter, som er udarbejdet af eller tilhører ECB, reguleres i en beslutning truffet af Styrelsesrådet.23.3. Dokumenter, som er udarbejdet af ECB, klassificeres og håndteres i overensstemmelse med bestemmelserne i et administrativt cirkulære. De gøres frit tilgængelige efter 30 år, medmindre de besluttende organer bestemmer andet.KAPITEL VI AFSLUTTENDE BESTEMMELSEArtikel 24Ændring af denne forretningsordenStyrelsesrådet kan ændre denne forretningsorden. Det Generelle Råd kan foreslå ændringer, og Direktionen kan vedtage supplerende bestemmelser inden for sit kompetenceområde.Udfærdiget i Frankfurt am Main, den 19. februar 2004.Jean-Claude TrichetFormand for ECB(1) EFT 17 af 6.10.1958, s. 385/58.(1) EFT L 314 af 8.12.1999, s. 32.


title: 2006/492/FUSP Den Udenrigs- og Sikkerhedspolitiske Komités afgørelse MONUC SPT/2/2006 af  30. maj 2006  om nedsættelse af bidragyderkomitéen for Den Europæiske Unions militæroperation til støtte for FN's mission i Den Demokratiske Republik Congo (MONUC) under valgprocessen

text:
               14.7.2006

               DA

               Den Europæiske Unions Tidende

               L 194/31

      DEN UDENRIGS- OG SIKKERHEDSPOLITISKE KOMITÉS AFGØRELSE MONUC SPT/2/2006
   af 30. maj 2006
   om nedsættelse af bidragyderkomitéen for Den Europæiske Unions militæroperation til støtte for FN's mission i Den Demokratiske Republik Congo (MONUC) under valgprocessen
   (2006/492/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, stk. 3,
   under henvisning til Rådets fælles aktion 2006/319/FUSP af 27. april 2006 om Den Europæiske Unions militæroperation til støtte for FN's mission i Den Demokratiske Republik Congo (MONUC) under valgprocessen (operation EUFOR RD Congo) (1), særlig artikel 10, stk. 5, og
   ud fra følgende betragtninger:

               (1)

               I henhold til artikel 10, stk. 5, i fælles aktion 2006/319/FUSP har Rådet bemyndiget Den Udenrigs- og Sikkerhedspolitiske Komité (PSC) til at træffe de relevante afgørelser om nedsættelse af en bidragyderkomité for Den Europæiske Unions militæroperation i Den Demokratiske Republik Congo til støtte for MONUC under valgprocessen.

               (2)

               I Nice den 7.-9. december 2000 og i Bruxelles den 24.-25. oktober 2002 fastlagde Det Europæiske Råd passende ordninger for tredjelandes deltagelse i krisestyringsoperationer og nedsættelsen af en bidragyderkomité.

               (3)

               Bidragyderkomitéen skal spille en væsentlig rolle i den daglige ledelse af operationen. Den bliver det vigtigste forum, hvor de bidragydende stater i fællesskab kan forholde sig til spørgsmål om anvendelsen af deres styrker i operationen. PSC, der varetager politisk kontrol med og strategisk ledelse af operationen, tager hensyn til bidragyderkomitéens synspunkter.

               (4)

               I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet —

         TRUFFET FØLGENDE AFGØRELSE:
   Artikel 1
   Nedsættelse og mandat
   Der nedsættes herved en bidragyderkomité for Den Europæiske Unions militæroperation i Den Demokratiske Republik Congo til støtte for MONUC under valgprocessen (i det følgende benævnt »komitéen«). Komitéens mandat er fastlagt i Det Europæiske Råds konklusioner fra Nice og Bruxelles.
   Artikel 2
   Sammensætning
   1.   Komitéen er sammensat af

               —

               repræsentanter for alle medlemsstater

               —

               repræsentanter for de tredjelande, der deltager i operationen, og som yder betydelige militære bidrag, jf. bilaget.

         2.   Generaldirektøren for Den Europæiske Unions Militærstab og EU's øverstbefalende for operationen har ret til at overvære eller være repræsenteret ved komitéens møder.
   Artikel 3
   Formand
   I overensstemmelse med Det Europæiske Råds konklusioner fra Nice og uden at foregribe formandskabets prærogativer ledes komitéen for denne operation af generalsekretæren/den højtstående repræsentant eller dennes repræsentant i nært samråd med Rådets formandskab bistået af formanden for Den Europæiske Unions Militærkomité (CEUMC) eller dennes repræsentant.
   Artikel 4
   Møder
   1.   Formandskabet indkalder regelmæssigt til møde i komitéen. Hvis omstændighederne kræver det, kan der indkaldes til hastemøder på formandskabets initiativ eller efter anmodning fra et medlem.
   2.   Formandskabet udsender inden mødet en foreløbig dagsorden og dokumenter af relevans for mødet. Efter hvert møde udsendes der et referat.
   3.   Repræsentanter for Kommissionen og andre personer kan i relevant omfang indbydes med henblik på specifikke drøftelser.
   Artikel 5
   Procedure
   1.   Med forbehold af stk. 3, og uden at det berører PSC's kompetenceområde og det ansvar, der påhviler EU's øverstbefalende for operationen,

               —

               træffer komitéen med enstemmighed blandt repræsentanterne for de stater, der bidrager til operationen, afgørelse om den daglige ledelse af operationen

               —

               fremsætter komitéen med enstemmighed blandt komitéens medlemmer anbefalinger om eventuelle justeringer af den operative planlægning, herunder eventuel justering af målene.

         Hvis et medlem undlader at stemme, udelukker dette ikke enstemmighed.
   2.   Formandskabet fastslår, at flertallet af repræsentanter for de stater, der har ret til at deltage i mødet, er til stede.
   3.   Alle procedurespørgsmål afgøres ved simpelt flertal blandt de tilstedeværende medlemmer.
   4.   Danmark deltager ikke i komitéens afgørelser.
   Artikel 6
   Tavshedspligt
   1.   Rådets sikkerhedsforskrifter finder anvendelse på møder og drøftelser i komitéen. Repræsentanter i komitéen skal have den fornødne sikkerhedsgodkendelse.
   2.   Komitéens drøftelser er undergivet tavshedspligt, medmindre komitéen med enstemmighed træffer anden bestemmelse.
   Artikel 7
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 30. maj 2006.

            På Den Udenrigs- og Sikkerhedspolitiske Komités vegne

         J. KUGLITSCH

            Formand

      (1)  EUT L 116 af 29.4.2006, s. 98.

      BILAG
      Liste over de i artikel 3, stk. 1, omhandlede tredjelande

                  —

                  Tyrkiet


title: Kommissionens afgørelse af 29. august 2011 om nedsættelse af en ekspertgruppe vedrørende markedet for betalingssystemer

text:
               30.8.2011

               DA

               Den Europæiske Unions Tidende

               C 253/3

         KOMMISSIONENS AFGØRELSE
   af 29. august 2011
   om nedsættelse af en ekspertgruppe vedrørende markedet for betalingssystemer
   2011/C 253/04
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:

               (1)

               Et af EU's hovedformål er at sikre et velfungerende indre marked, og betalingsservice indgår som en vigtig del heraf. Med alle de nye innovationer og den hurtige teknologiske udvikling er det vigtigt, at det indre marked har solide, brugervenlige, effektive og sikre betalingssystemer både for serviceydernes og for brugernes skyld.

               (2)

               I overensstemmelse med principperne om bedre lovgivning lægger Kommissionen stor vægt på som led i udformningen af en strategi for betalingssystemer at høre de forskellige berørte parter på behørig vis, navnlig betalingsserviceydere og brugere, herunder forbrugere og andre repræsentanter for civilsamfundet. I denne forbindelse kan Kommissionen få behov for at konsultere eksperter i et rådgivende organ.

               (3)

               Der er derfor nedsat en ekspertgruppe vedrørende betalingssystemer ved Kommissionens afgørelse 2009/72/EF (1).

               (4)

               Som anført i hvidbogen om finansielle tjenesteydelser 2005-2010 er det vigtigt for Kommissionen, at brugernes synspunkter er tilfredsstillende repræsenteret under udarbejdelsen og gennemførelsen af politikken. Gruppen bør derfor gøre det muligt, at de relevante interesserede parters synspunkter repræsenteres på en hensigtsmæssig måde. Kommissionen mener, at gruppens nuværende sammensætning ikke i tilstrækkelig grad afspejler brugernes synspunkter, herunder især forbrugernes synspunkter. Gruppen omdannes derfor for at sikre en bedre afbalancering mellem repræsentanterne for udbydere af betalingstjenester og brugere og for at øge antallet af medlemmer, der repræsenterer forbrugerne.

               (5)

               Gruppen bør sammensættes af personer med den fornødne ekspertise inden for betalingssystemer. Den bør dog begrænses til repræsentanter for private berørte parter, for offentlige myndigheder og centralbanker har deres egen rådgivende gruppe inden for betalingssystemer.

               (6)

               Gruppen bør bistå Kommissionen med at forberede og gennemføre strategien for betalingssystemer.

               (7)

               Der bør fastsættes regler for videregivelse af oplysninger fra gruppens medlemmer, uden at det berører de sikkerhedsforskrifter, der er fastsat i bilaget til Kommissionens forretningsorden ved afgørelse 2001/844/EF, EKSF, Euratom (2).

               (8)

               Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (3) finder anvendelse på gruppens behandling af personoplysninger.

               (9)

               Kommissionens afgørelse 2009/72/EF af 15. december 2008 om nedsættelse af en markedsekspertgruppe vedrørende betalingssystemer bør ophæves.

               (10)

               Der bør fastsættes en anvendelsesperiode for denne afgørelse. Kommissionen vil til sin tid overveje, om det er hensigtsmæssigt at forlænge den —

         VEDTAGET DENNE AFGØRELSE:
   Artikel 1
   Genstand
   Der nedsættes herved en ekspertgruppe vedrørende markedet for betalingssystemer (i det følgende benævnt »gruppen«).
   Artikel 2
   Opgaver
   Gruppen har til opgave, at:

               1)

               bistå Kommissionen med at forberede retsforskrifter og strategier vedrørende betalingssystemer, herunder forebyggelse af svig i forhold til betalingsindustrien og brugerne

               2)

               give indsigt i den praktiske gennemførelse af den nævnte strategi

               3)

               udveksle synspunkter om opdateret bedste praksis og sikre overvågning af eventuelle problemer på markedet.

         Artikel 3
   Høring
   Kommissionen kan høre gruppen om alle spørgsmål vedrørende betalingssystemer, herunder forebyggelse af svig i forhold til betalingsindustrien og brugerne.
   Artikel 4
   Medlemskab — udnævnelse
   1.   Gruppen sammensættes af højst 40 medlemmer.
   2.   Medlemmerne udnævnes af Kommissionen blandt specialister, som har kompetence på de i artikel 2, stk. 1, omhandlede områder, og som har reageret på en indkaldelse af ansøgninger. Medlemmerne skal enten være enkeltpersoner med en akademisk baggrund eller anerkendt ekspertise inden for det område, der er omhandlet i artikel 2, stk. 1, eller repræsentanter for:

               a)

               industrien for betalingstjenester, herunder virksomheder og deres medarbejderrepræsentanter og -sammenslutninger

               b)

               betalingsbrugere, herunder virksomheder, sammenslutninger og forbrugere

               c)

               private organer, der er tæt involveret i forebyggelse af betalingssvig.

         3.   Medlemmerne skal være ligeligt fordelt mellem betalingstjenesteindustrien og brugerne af betalingstjenester. Mindst femten medlemmer af gruppen repræsenterer brugerne af betalingstjenester, hvoraf syv repræsenterer forbrugerne. Mindst femten af gruppens medlemmer repræsenterer betalingstjenesteindustrien. Akademikere og medlemmer fra private organer, der er involveret i forebyggelse af betalingssvig, skal også være repræsenteret i gruppen.
   4.   Medlemmer, der repræsenterer betalingstjenesteindustrien, betalingsbrugerne eller private organer, der er involveret i forebyggelse af betalingssvig, udpeges som enkeltpersoner, der repræsenterer en fælles interesse i at støtte brugervenlige, effektive og sikre betalingssystemer. Medlemmer med en akademisk baggrund eller anerkendt ekspertise udnævnes personligt.
   5.   Medlemmerne udnævnes for tre år. De forbliver i deres hverv, indtil de udskiftes, eller deres mandat udløber.
   6.   Det kan fastsættes, at der udnævnes samme antal suppleanter som medlemmer. Suppleanter udnævnes på samme vilkår som medlemmer; er et medlem fraværende eller forhindret, erstattes det automatisk af en suppleant. Ansøgere, som skønnes egnede til medlemskab, men som ikke er udnævnt, kan sættes på en reserveliste (»listen«), som Kommissionen kan benytte ved udnævnelse af afløsere.
   7.   Medlemmer, som ikke længere er i stand til at bidrage effektivt til gruppens arbejde, som træder tilbage, eller som ikke overholder bestemmelserne i stk. 2 i denne artikel eller i traktatens artikel 339, kan i den resterende del af deres mandatperiode blive afløst af et medlem udnævnt af Kommissionen. Kommissionen kan benytte listen ved udnævnelse af afløsere.
   8.   Medlemmer, der er personligt udnævnt, handler uafhængigt og i offentlighedens interesse.
   9.   Navnene på enkeltpersoner, der repræsenterer en interesse, eller som er personligt udnævnt, offentliggøres i Kommisssionens register over ekspertgrupper og lignende enheder.
   10.   Indsamling, behandling og offentliggørelse af personoplysninger finder sted i overensstemmelse med forordning (EF) nr. 45/2001.
   Artikel 5
   Funktion
   1.   Gruppens formand er en repræsentant for Kommissionen.
   2.   Efter aftale med Kommissionen kan der nedsættes undergrupper til at behandle specifikke spørgsmål i henhold til et kommissorium, som fastlægges af gruppen; sådanne undergrupper opløses, så snart de har løst deres opgaver.
   3.   Repræsentanten for Kommissionen kan invitere eksperter og observatører med særlig viden til at deltage i gruppens og undergruppernes arbejde.
   4.   Information, der opnås ved deltagelse i gruppens eller undergruppernes arbejde, må ikke videregives, hvis Kommissionen påpeger, at den vedrører fortrolige anliggender.
   5.   Gruppen og undergrupperne mødes normalt i Kommissionens lokaler i den sammensætning og efter den tidsplan, som Kommissionen har fastlagt. Kommissionen varetager gruppens sekretariatsopgaver. Andre tjenestemænd i Kommissionen med interesse for området kan deltage i gruppens og undergruppernes møder.
   6.   Gruppen fastsætter selv sin forretningsorden på grundlag af standardforretningsordenen for ekspertgrupper.
   7.   Kommissionen kan på internettet offentliggøre alle gruppens mødereferater, konklusioner, delkonklusioner eller arbejdsdokumenter på originalsproget.
   Artikel 6
   Mødeudgifter
   1.   Der ydes ikke vederlag for det arbejde, der udføres af deltagerne i forbindelse med gruppens aktiviteter.
   2.   Deltagernes rejse- og opholdsudgifter i forbindelse med gruppens aktiviteter refunderes af Kommissionen i overensstemmelse med de i Kommissionen gældende bestemmelser.
   3.   Disse udgifter refunderes inden for rammerne af de disponible midler, der er afsat til formålet som led i den årlige procedure for tildeling af ressourcer.
   Artikel 7
   Ophævelse
   Afgørelse 2009/72/EF ophæves.
   Artikel 8
   Anvendelse
   Denne afgørelse anvendes indtil den 31. december 2015.

      Udfærdiget i Bruxelles, den 29. august 2011.

            På Kommissionens vegne

         Michel BARNIER

            Medlem af Kommissionen

      (1)  EUT L 24 af 28.1.2009, s. 15.

      (2)  EFT L 317 af 3.12.2001, s. 1.

      (3)  EFT L 8 af 12.1.2001, s. 1.


title: Rådets afgørelse 2005/593/FUSP af 18. juli 2005 om indgåelse af aftale mellem Den Europæiske Union og Republikken Chile om Republikken Chiles deltagelse i Den Europæiske Unions militære krisestyringsoperation i Bosnien-Hercegovina (Operation Althea)

text:
               3.8.2005

               DA

               Den Europæiske Unions Tidende

               L 202/39

         RÅDETS AFGØRELSE 2005/593/FUSP
   af 18. juli 2005
   om indgåelse af aftale mellem Den Europæiske Union og Republikken Chile om Republikken Chiles deltagelse i Den Europæiske Unions militære krisestyringsoperation i Bosnien-Hercegovina (Operation Althea)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Den 12. juli 2004 vedtog Rådet fælles aktion 2004/570/FUSP om Den Europæiske Unions militæroperation i Bosnien-Hercegovina (1).

               (2)

               I artikel 11, stk. 3, i den fælles aktion bestemmes det, at detaljerede ordninger vedrørende tredjelandes deltagelse fastlægges i en aftale i overensstemmelse med artikel 24 i traktaten om Den Europæiske Union.

               (3)

               I forlængelse af Rådets bemyndigelse af 13. september 2004 har formandskabet, bistået af generalsekretæren/den højtstående repræsentant, forhandlet en aftale mellem Den Europæiske Union og Republikken Chile om Republikken Chiles deltagelse i Den Europæiske Unions militære krisestyringsoperation i Bosnien-Hercegovina (Operation Althea).

               (4)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Aftalen mellem Den Europæiske Union og Republikken Chile om Republikken Chiles deltagelse i Den Europæiske Unions militære krisestyringsoperation i Bosnien-Hercegovina (Operation Althea) godkendes hermed på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den person, der er beføjet til at undertegne aftalen med bindende virkning for Den Europæiske Union.
   Artikel 3
   Denne afgørelse har virkning fra dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 18. juli 2005.

            På Rådets vegne

         J. STRAW

            Formand

      (1)  EUT L 252 af 28.7.2004, s. 10.
   AFTALE
   mellem Den Europæiske Union og Republikken Chile om Republikken Chiles deltagelse i Den Europæiske Unions militære krisestyringsoperation i Bosnien-Hercegovina (Operation Althea)
   DEN EUROPÆISKE UNION (EU),
   på den ene side, og
   REPUBLIKKEN CHILE,
   på den anden side,
   i det følgende benævnt »parterne«,
   ER UNDER HENVISNING TIL

               —

               vedtagelsen af De Forenede Nationers Sikkerhedsråds resolution 1575 (2004) af 22. november 2004 om oprettelsen af EU-styrken

               —

               Rådet for Den Europæiske Unions vedtagelse af fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1)

               —

               opfordringen til Republikken Chile om at deltage i den EU-ledede operation

               —

               den vellykkede gennemførelse af styrkeopbygningsprocessen og henstillingen fra EU’s øverstbefalende for operationen og EU’s Militærkomité om at godkende Republikken Chiles styrkers deltagelse i den EU-ledede operation

               —

               Den Udenrigs- og Sikkerhedspolitiske Komités afgørelse BiH/1/2004 af 21. september 2004 (2) om accept af Republikken Chiles bidrag til EU’s militæroperation i Bosnien-Hercegovina

               —

               Den Udenrigs- og Sikkerhedspolitiske Komités afgørelse BiH/3/2004 af 29. september 2004 om nedsættelse af bidragyderkomitéen for Den Europæiske Unions militæroperation i Bosnien-Hercegovina (3)

         BLEVET ENIGE OM FØLGENDE:
   Artikel 1
   Deltagelse i operationen
   1.   Republikken Chile tilslutter sig fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina og enhver fælles aktion eller afgørelse, hvorved Rådet for Den Europæiske Union beslutter at forlænge varigheden af EU’s militære krisestyringsoperation, i overensstemmelse med bestemmelserne i denne aftale og eventuelle nødvendige gennemførelsesarrangementer.
   2.   Republikken Chiles bidrag til EU’s militære krisestyringsoperation berører ikke Den Europæiske Unions selvstændige beslutningstagning.
   3.   Republikken Chile sikrer, at dens styrker og personel, der deltager i EU’s militære krisestyringsoperation, varetager deres opgaver i overensstemmelse med

               —

               fælles aktion 2004/570/FUSP og eventuelle efterfølgende ændringer

               —

               operationsplanen

               —

               gennemførelsesbestemmelserne.

         4.   Styrker og personel, der udsendes til operationen af Republikken Chile, udfører deres opgaver og handler udelukkende i EU’s militære krisestyringsoperations interesse, jf. dog artikel 4, stk. 1.
   5.   Republikken Chile underretter i god tid EU’s øverstbefalende for operationen om eventuelle ændringer af dens deltagelse i operationen.
   Artikel 2
   Status for styrkerne
   1.   Status for de styrker og det personel, som Republikken Chile har bidraget med til EU’s militære krisestyringsoperation, fastlægges i overensstemmelse med bestemmelserne i punkt 12 i De Forenede Nationers Sikkerhedsråds resolution 1575 (2004) af 22. november 2004.
   2.   Status for de styrker og det personel, der er udstationeret ved hovedkvarterer eller kommandoenheder uden for Bosnien-Hercegovina, fastlægges i henhold til arrangementer mellem de pågældende hovedkvarterer og kommandoenheder og Republikken Chile.
   3.   Med forbehold af de i stk. 1 omhandlede bestemmelser om styrkernes status har Republikken Chile jurisdiktion over egne styrker og eget personel, der deltager i EU’s militære krisestyringsoperation.
   4.   Republikken Chile har ansvaret for at behandle klager fra eller vedrørende et medlem af dens styrker og personel i forbindelse med deltagelse i EU’s militære krisestyringsoperation. Republikken Chile har ansvaret for eventuelt at retsforfølge et medlem af sine styrker eller sit personel eller at pålægge vedkommende en disciplinær sanktion efter sine egne love og forskrifter.
   5.   Republikken Chile forpligter sig til ved undertegnelsen af denne aftale at fremsætte en erklæring om frafald af krav mod enhver stat, der deltager i EU’s militære krisestyringsoperation.
   6.   Den Europæiske Union forpligter sig til at sikre, at medlemsstaterne ved undertegnelsen af denne aftale fremsætter en erklæring om frafald af krav i forbindelse med Republikken Chiles deltagelse i EU’s militære krisestyringsoperation.
   Artikel 3
   Klassificerede oplysninger
   1.   Republikken Chile træffer passende foranstaltninger til at sikre, at EU-klassificerede oplysninger beskyttes i overensstemmelse med Rådet for Den Europæiske Unions sikkerhedsforskrifter, jf. Rådets afgørelse 2001/264/EF af 19. marts 2001 (4), og supplerende retningslinjer fra de kompetente myndigheder, herunder retningslinjer fra EU’s øverstbefalende for operationen.
   2.   Hvis EU og Republikken Chile har indgået en aftale om sikkerhedsprocedurer for udveksling af klassificerede oplysninger, finder bestemmelserne i en sådan aftale anvendelse i forbindelse med EU’s militære krisestyringsoperation.
   Artikel 4
   Kommandostruktur
   1.   Alle styrker og alt personel, der deltager i EU’s militære krisestyringsoperation, forbliver fuldt ud underlagt vedkommende nationale myndigheders kommando.
   2.   De nationale myndigheder overdrager den operative og taktiske kommando over og/eller kontrol med deres styrker og personel til EU’s øverstbefalende for operationen. EU’s øverstbefalende for operationen kan uddelegere sin myndighed.
   3.   Republikken Chile har samme rettigheder og pligter i forbindelse med den daglige styring af operationen som de deltagende EU-medlemsstater.
   4.   EU’s øverstbefalende for operationen kan til enhver tid efter høring af Republikken Chile kræve, at Republikken Chiles bidrag trækkes tilbage.
   5.   Republikken Chile udpeger en højtstående militær repræsentant (SMR) til at repræsentere sit nationale kontingent i EU’s militære krisestyringsoperation. SMR rådfører sig med EU’s øverstbefalende for styrken om alle forhold i forbindelse med operationen og er ansvarlig for den daglige disciplin i kontingentet.
   Artikel 5
   Finansielle aspekter
   1.   Republikken Chile afholder alle udgifter i forbindelse med sin deltagelse i operationen, medmindre udgifterne afholdes i fællesskab, som fastlagt i de retsakter, der er omhandlet i denne aftales artikel 1, stk. 1, samt i Rådets afgørelse 2004/197/FUSP af 23. februar 2004 om oprettelse af en mekanisme til administration af finansieringen af fælles udgifter til EU-operationer, der har indvirkning på militær- eller forsvarsområdet (5).
   2.   Republikken Chile udbetaler erstatning på de betingelser, der er fastsat i de i denne aftales artikel 2, stk. 1, omhandlede bestemmelser om styrkernes status, såfremt den kendes ansvarlig for at have forvoldt fysiske eller juridiske personer fra den eller de stater, hvor operationen gennemføres, død, personskade, tab eller tingsskade.
   Artikel 6
   Arrangementer til gennemførelse af aftalen
   De tekniske og administrative arrangementer, der er nødvendige for at gennemføre denne aftale, indgås mellem generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik på den ene side og de relevante myndigheder i Republikken Chile på den anden side.
   Artikel 7
   Misligholdelse
   Hvis en af parterne ikke overholder de forpligtelser, der er fastsat i de foregående artikler, har den anden part ret til at opsige denne aftale med en måneds varsel.
   Artikel 8
   Bilæggelse af tvister
   Tvister om fortolkningen eller anvendelsen af denne aftale bilægges mellem parterne med diplomatiske midler.
   Artikel 9
   Ikrafttræden
   1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.
   2.   Denne aftale forbliver i kraft, så længe Republikken Chile bidrager til operationen.

      Udfærdiget i Bruxelles, den 25. juli 2005, på engelsk i fire eksemplarer.

            For Den Europæiske Union

            For Republikken Chile

      (1)  EUT L 252 af 28.7.2004, s. 10.

      (2)  EUT L 324 af 27.10.2004, s. 20.

      (3)  EUT L 325 af 28.10.2004, s. 64. Ændret ved afgørelse BiH/5/2004 (EUT L 357 af 2.12.2004, s. 39).

      (4)  EFT L 101 af 11.4.2001, s. 1. Ændret ved afgørelse 2004/194/EF (EUT L 63 af 28.2.2004, s. 48).

      (5)  EUT L 63 af 28.2.2004, s. 68.
   ERKLÆRINGER
   som nævnt i artikel 2, stk. 5 og 6
   Erklæring fra EU’s medlemsstater:
   »De EU-medlemsstater, der gennemfører EU’s fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina, vil, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Republikken Chile for personskade eller død blandt deres personel eller for tingsskade eller tab af materiel, der tilhører dem og benyttes af EU’s krisestyringsoperation, hvis sådan personskade, død, tingsskade eller tab:

               —

               er forvoldt af personel fra Republikken Chile under udførelsen af dets opgaver i forbindelse med EU’s krisestyringsoperation, bortset fra grov uagtsomhed eller forsætlig forsømmelse, eller

               —

               er opstået under benyttelsen af materiel, der tilhører Republikken Chile, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU’s krisestyringsoperation fra Republikken Chile under benyttelsen af dette materiel.«

         Erklæring fra Republikken Chile
   »Republikken Chile, der gennemfører EU’s fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina, vil, for så vidt dens nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i EU’s krisestyringsoperation, for personskade eller død blandt dens personel eller for tingsskade eller tab af materiel, der tilhører landet og benyttes af EU’s krisestyringsoperation, hvis sådan personskade, død, tingsskade eller tab:

               —

               er forvoldt af personel under udførelsen af dets opgaver i forbindelse med EU’s krisestyringsoperation, bortset fra grov uagtsomhed eller forsætlig forsømmelse, eller

               —

               er opstået under benyttelsen af materiel, der tilhører stater, som deltager i EU’s krisestyringsoperation, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU’s krisestyringsoperation under benyttelsen af dette materiel.«


title: Kommissionens afgørelse af 25. november 1980 om afslutning af antidumpingproceduren vedrørende indførsel af gelatine til husholdningsbrug og farmaceutisk brug med oprindelse i Sverige

text:
Avis juridique important

|

31980D1094

EF-Tidende nr. L 320 af 27/11/1980 s. 0041

++++  KOMMISSIONENS AFGOERELSE  af 25 . november 1980  om afslutning af antidumpingproceduren vedroerende indfoersel af gelatine til husholdningsbrug og farmaceutisk brug med oprindelse i Sverige   ( 80/1094/EOEF )  KOMMISSIONEN FOR DE EUROPAEISKE FAELLESSKABER HAR -  under henvisning til Raadets forordning ( EOEF ) nr . 3017/79 af 20 . december 1979 om beskyttelse mod dumpingimport eller subsidieret import fra lande , der ikke er medlemmer af Det europaeiske oekonomiske Faellesskab ( 1 ) ,  efter hoering i det raadgivende udvalg , der er nedsat i henhold til naevnte forordning , og  ud fra foelgende betragtninger :  Efter at Kommissionen havde modtaget en klage , der indholdt bevisligheder for , at der fandt dumping sted vedroerende gelatine til husholdningbrug og farmaceutisk brug med oprindelse i Sverige , og at der forvoldtes vaesentlig skade som foelge heraf , offentliggjorde den en meddelelse om indledning af en procedure vedroerende indfoerselen af denne vare i Faellesskabet ( 2 ) , underrettede officielt den eksportoer og de importoerer , den vidste var beroert , samt klageren og indledte en undersoegelse af sagen ;  Kommissionen har givet de beroerte parter lejlighed til skriftligt at give deres mening til kende og til at anmode om at blive hoert mundtligt ; klageren , eksportoeren , importoererne og visse af de endelige brugere af den paagaeldende vare har benyttet sig af denne lejlighed ; Kommissionen har endvidere givet de direkte beroerte parter lejlighed til at moedes , saaledes at de kunne redegoere for deres synspunkter og fremfoere eventuelle modargumenter ; hverken klageren eller eksportoererne benyttede sig af denne lejlighed ; klageren , de importoerer og den eksportoer , der vides beroert , samt repraesentanter for eksportlandet har haft lejlighed til at goere sig bekendt med ikke-fortrolige oplysninger , som er stillet til raadighed for Kommissionen , og som er af betydning for de paagaeldende muligheder for at forsvare deres interesser ; klageren havde endvidere lejlighed til at meddele sine kommentarer til et detaljeret ikke-fortroligt memorandum afgivet af eksportoeren og benyttede sig af denne lejlighed ;  i loebet af undersoegelsen indhentede og kontrollerede Kommissionen alle de oplysninger , den ansaa for noedvendige , og aflagde kontrolbesoeg hos den svenske producent ;  ved undersoegelsen af , om den svenske producent solgte til dumpingpriser , maatte Kommissionen tage hensyn til , at det i klagen haevdedes , at den paagaeldende vare solgtes med tab paa det svenske marked ; denne paastand var baseret paa detaljerede omkostningsberegninger med udgangspunkt i produktionsomkostningerne i Faellesskabet med ekstrapolation for Sverige og sammenligning med de faktiske svenske udsalgspriser ; Kommissionen undersoegte derfor alle produktionsomkostninger indbefattet afskrivning , finansieringsomkostninger og fordelingen af den svenske producents oevrige generalomkostninger i perioden 1 . august 1979 til 31 . juli 1980 og fastslog , at der i den paagaeldende periode ikke solgtes med tab paa det svenske marked ; ved en sammenligning af den svenske producents eksport til Faellesskabet , navnlig til Det forenede Kongerige , med det samlede salg paa det svenske hjemmemarked fandt Kommissionen , at salget paa hjemmemarkedet var tilstraekkelig stort til at foretage en rimelig sammenligning ; Kommissionen besluttede derfor , at salget paa det svenske hjemmemarked skulle anvendes som grundlag for fastsaettelse af den normale vaerdi ;  alle prissammenligninger blev foretaget kvalitet for kvalitet af den paagaeldende gelantine og , hvor det ansaas for paakraevet , for de enkelte transaktioner ; sammenligningerne blev foretaget paa grundlag af priser ab fabrik for salg i perioden 1 . januar 1979 til 31 . juli 1980 ; der blev ikke stillet krav om nogen justering af salgspriserne , hvilket heller ikke ansaas for paakraevet ;  det fremgik af denne undersoegelse , at eksportpriserne til Det forenede Kongerige i gennemsnit oversteg de tilsvarende priser paa det svenske hjemmemarked med 16,7 % i perioden 1 . januar 1979 til 31 . december 1979 og med 9,3 % i perioden 1 . januar 1980 til 31 . juli 1980 , eller i gennemsnit med 12,9 % ;  der fandt saaledes ikke dumping sted , for saa vidt angaar eksporten af de paagaeldende varer , til Det forenede Kongerige ;  under disse omstaendigheder boer proceduren vedroerende indfoersel af gelatine til husholdningsbrug og farmaceutisk brug med oprindelse i Sverige afsluttes -  TRUFFET FOELGENDE AFGOERELSE :  Eneste artikel  Antidumpingproceduren vedroerende indfoersel af gelatine til husholdningsbrug og farmaceutisk brug , henhoerende under pos . ex 35.03 B I , i den faelles toldtarif , svarende til NIMEXE-nummer ex 35.03-91 , med oprindelse i Sverige afsluttes herved .  Udfaerdiget i Bruxelles , den 25 . november 1980 .  Paa Kommissionens vegne  Wilhelm HAFERKAMP  Naestformand  ( 1 ) EFT nr . L 339 af 31 . 12 . 1979 , s . 1 .  ( 2 ) EFT nr . C 219 af 27 . 8 . 1980 , s . 2 .


Avis juridique important

|

11972B/DEC/CEE/EUR

DOKUMENTER VEDROERENDE KONGERIGET DANMARKS, IRLANDS, KONGERIGET NORGES OG DET FORENEDE KONGERIGE STORBRITANNIEN OG NORDIRLANDS TILTRAEDELSE AF DE EUROPAEISKE FAELLESSKABER, AFGOERELSE TRUFFET AF DE EUROPAEISKE FAELLESSKABERS RAAD DEN 22. JANUAR 1972 VEDROERENDE KONGERIGET DANMARKS, IRLANDS, KONGERIGET NORGES, DET FORENEDE KONGERIGE STORBRITANNIEN OG NORDIRLANDS OPTAGELSE I DET EUROPAEISKE OEKONOMISKE FAELLESSKAB OG I DET EUROPAEISKE ATOMENERGIFAELLESSKAB

EF-Tidende nr. L 073 af 27/03/1972 s. 0004

++++  AFGOERELSE TRUFFET AF DE EUROPAEISKE FAELLESSKABERS RAAD  den 22 . januar 1972  vedroerende kongeriget Danmarks , Irlands , kongeriget Norges og Det forenede kongerige Storbritannien og Nordirlands optagelse i Det europaeiske oekonomiske Faellesskab og i Det europaeiske Atomenergifaellesskab   ( OVERSAETTELSE )  DE EUROPAEISKE FAELLESSKABERS RAAD  I kraft af artikel 237 i Traktaten om oprettelse af Det europaeiske oekonomiske Faellesskab og artikel 205 i Traktaten om oprettelse af Det europaeiske Atomenergifaellesskab ,  i betragtning af , at kongeriget Danmark , Irland , kongeriget Norge og Det forenede kongerige Storbritannien og Nordirland har ansoegt om at blive medlemmer af Det europaeiske oekonomiske Faellesskab og af Det europaeiske Atomenergifaellesskab ,  efter at have indhentet udtalelse fra Kommissionen ,  BESLUTTER  at acceptere disse ansoegninger om optagelse . Vilkaarene for optagelsen samt tilpasningerne af Traktaterne , som denne optagelse medfoerer , fastlaegges ved en aftale mellem medlemsstaterne og ansoegerstaterne .  Udfaerdiget i Bruxelles den 22 . januar 1972  For Raadet  G . THORN  Formand


title: 2010/248/: Rådets afgørelse af 26. april 2010 om tilpasning af de godtgørelser, der er omhandlet i afgørelse 2003/479/EF og afgørelse 2007/829/EF om ansættelsesvilkårene for udstationerede nationale eksperter og militærpersoner i Generalsekretariatet for Rådet

text:
               1.5.2010

               DA

               Den Europæiske Unions Tidende

               L 110/31

         RÅDETS AFGØRELSE
   af 26. april 2010
   om tilpasning af de godtgørelser, der er omhandlet i afgørelse 2003/479/EF og afgørelse 2007/829/EF om ansættelsesvilkårene for udstationerede nationale eksperter og militærpersoner i Generalsekretariatet for Rådet
   (2010/248/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 41, stk. 1,
   under henvisning til traktaten om Den Europæiske Unions funktionsmåde, særlig artikel 240, stk. 2, og
   ud fra følgende betragtninger:

               (1)

               I artikel 15, stk. 7, i Rådets afgørelse 2003/479/EF (1) og artikel 15, stk. 6, i Rådets afgørelse 2007/829/EF (2) hedder det, at dagpenge og den månedlige godtgørelse hvert år tilpasses uden tilbagevirkende kraft på grundlag af tilpasningen af EU-tjenestemændenes grundløn i Bruxelles og Luxembourg.

               (2)

               Den 23. december 2009 vedtog Rådet forordning (EU, Euratom) nr. 1296/2009 om tilpasning med virkning fra den 1. juli 2009 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner (3), der anvender en tilpasning på 1,85 % —

         VEDTAGET DENNE AFGØRELSE:
   Artikel 1
   1.   I artikel 15, stk. 1, i afgørelse 2003/479/EF og artikel 15, stk. 1, i afgørelse 2007/829/EF ændres beløbene på 30,75 EUR og 122,97 EUR til henholdsvis 31,32 EUR og 125,25 EUR.
   2.   I artikel 15, stk. 2, i afgørelse 2003/479/EF og artikel 15, stk. 2, i afgørelse 2007/829/EF erstattes tabellen med følgende:

                  »Afstand mellem hjemsted og udstationeringssted
                  (i km)

                  Beløb i EUR

                  0-150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72«

   3.   I artikel 15, stk. 4, i afgørelse 2003/479/EF ændres beløbet på 30,75 EUR til 31,32 EUR.
   Artikel 2
   Denne afgørelse træder i kraft den første dag i måneden efter vedtagelsen.

      Udfærdiget i Luxembourg, den 26. april 2010.

            På Rådets vegne

         M. Á. MORATINOS

            Formand

      (1)  EUT L 160 af 28.6.2003, s. 72.

      (2)  EUT L 327 af 13.12.2007, s. 10.

      (3)  EUT L 348 af 29.12.2009, s. 10.


title: 2006/451/EF: Rådets afgørelse af  27. juni 2006  om udnævnelse af formanden for Den Europæiske Unions Militærkomité

text:
               1.7.2006

               DA

               Den Europæiske Unions Tidende

               L 179/55

      RÅDETS AFGØRELSE

   af 27. juni 2006
   om udnævnelse af formanden for Den Europæiske Unions Militærkomité
   (2006/451/EF)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, stk. 1,
   under henvisning til traktaten om oprettelse af Det Europæiske Fællesskab, særlig artikel 207,
   under henvisning til Rådets afgørelse 2001/79/FUSP af 22. januar 2001 om nedsættelse af Den Europæiske Unions Militærkomité (1), og
   ud fra følgende betragtninger:

               (1)

               I henhold til artikel 3 i afgørelse 2001/79/FUSP udnævnes formanden for Militærkomitéen af Rådet på anbefaling af komitéen på forsvarschefplan.

               (2)

               På mødet den 11. maj 2006 anbefalede komitéen på forsvarschefplan, at general Henri BENTÉGEAT udnævnes til formand for Den Europæiske Unions Militærkomité —

         TRUFFET FØLGENDE AFGØRELSE:
   Artikel 1
   General Henri BENTÉGEAT udnævnes til formand for Den Europæiske Unions Militærkomité for en periode på tre år fra den 6. november 2006.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 27. juni 2006.

            På Rådets vegne

         J. PRÖLL

            Formand

      (1)  EFT L 27 af 30.1.2001, s. 4.


title: Rådets afgørelse af 18. september 2006 om udnævnelse af et medlem af Det Rådgivende Udvalg for Euratoms Forsyningsagentur

text:
               6.10.2006

               DA

               Den Europæiske Unions Tidende

               C 241/3

      RÅDETS AFGØRELSE

   af 18. september 2006
   om udnævnelse af et medlem af Det Rådgivende Udvalg for Euratoms Forsyningsagentur
   (2006/C 241/03)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,
   under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),
   under henvisning til Rådets afgørelse af 12. juli 2005 om udnævnelse af medlemmerne af Det Rådgivende Udvalg for Euratoms Forsyningsagentur (3),
   under henvisning til udtalelse fra Kommissionen, og
   ud fra følgende betragtninger:

               (1)

               En plads som medlem af ovennævnte udvalg er blevet ledig, efter at Mike TRAVIS er trådt tilbage, hvilket Rådet blev underrettet om den 18. januar 2006.

               (2)

               Den ledige plads bør derfor besættes.

               (3)

               Den britiske regering indstillede kandidaten den 18. januar 2006 —

         TRUFFET FØLGENDE AFGØRELSE:
   Eneste artikel
   Martin OLIVA udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2007.

      Udfærdiget i Bruxelles, den 18. september 2006

            På Rådets vegne

         J. KORKEAOJA

            Formand

      (1)  EFT 27 af 6.12.1958, s. 534/58.

      (2)  EFT L 1 af 1.1.1995, s. 1.

      (3)  EUT C 178 af 20.7.2005, s. 1.


Avis juridique important

|

31992D0409

92/409/EØF: Rådets afgørelse af 23. juli 1992 om beløbet for overførslerne til OLT som led i ordningen for stabilisering af eksportindtægterne, for anvendelsesåret 1990, i overensstemmelse med afgørelse 91/482/EØF

EF-Tidende nr. L 223 af 08/08/1992 s. 0025 - 0025 den finske specialudgave: kapitel 11 bind 19 s. 0267  den svenske specialudgave: kapitel 11 bind 19 s. 0267

RAADETS AFGOERELSE  af 23. juli 1992  om beloebet for overfoerslerne til OLT som led i ordningen for stabilisering af eksportindtaegterne, for anvendelsesaaret 1990, i overensstemmelse med afgoerelse 91/482/EOEF  (92/409/EOEF)  RAADET FOR DE  EUROPAEISKE FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til Raadets afgoerelse 91/482/EOEF af 25. juli 1991 om de oversoeiske landes og territoriers associering med Det Europaeiske OEkonomiske Faellesskab (1), saerlig artikel 121, stk. 4,  under henvisning til forslag fra Kommissionen, og  ud fra foelgende betragtninger:  I medfoer af artikel 118, 120 og 121 i naevnte afgoerelse er der fastsat et beloeb paa 1 500 000 ECU til indfrielse af forpligtelserne i henhold til ordningen for stabilisering af eksportindtaegterne for anvendelsesaaret 1990, til de oversoeiske lande og  territorier;  for to OLT's vedkommende skal der foretages en overfoersel som led i ordningen for anvendelsesaaret 1990, for hvilket det samlede overfoerselsgrundlag som beregnet i medfoer af artikel 124 i naevnte afgoerelse og nedsat i medfoer af artikel 121, stk. 2, i  samme afgoerelse udgoer 2 180 501 ECU;  naevnte beloeb overstiger det disponible beloeb paa 1 500 000 ECU for anvendelsesaaret 1990;  det er saaledes noedvendigt at nedsaette det samlede overfoerselsgrundlag med 31,21 % -  TRUFFET FOELGENDE AFGOERELSE:  Artikel 1  Grundlaget for overfoerslen til udligning af eksportindtaegtstab i anvendelsesaaret 1990, som udgoer 2 180 501 ECU, nedsaettes med 31,21 % og giver saaledes en endelig betaling paa 1 500 000 ECU fordelt saaledes:  (ECU)       OLT  Vare  Overfoersels- beloeb      Fransk Polynesien  Kokosolie  880 876  Falklandsoeerne  Uld  619 124      Artikel 2  Denne afgoerelse traeder i kraft paa dagen for vedtagelsen. Udfaerdiget i Bruxelles, den 23. juli 1992. Paa Raadets vegne  John COPE  Formand   (1) EFT nr. L 263 af 19. 9. 1991, s. 1.


title: 2009/871/EF: Kommissionens afgørelse af 30. november 2009 . om overdragelse til Republikken Kroatien af forvaltningen af støtte i relation til komponent V — landbrug og udvikling af landdistrikter inden for instrumentet til førtiltrædelsesbistand (IPA) for så vidt angår førtiltrædelsesforanstaltning 101 og 103 i førtiltrædelsesperioden

text:
               2.12.2009

               DA

               Den Europæiske Unions Tidende

               L 315/15

      KOMMISSIONENS AFGØRELSE

   af 30. november 2009.
   om overdragelse til Republikken Kroatien af forvaltningen af støtte i relation til komponent V — landbrug og udvikling af landdistrikter inden for instrumentet til førtiltrædelsesbistand (IPA) for så vidt angår førtiltrædelsesforanstaltning 101 og 103 i førtiltrædelsesperioden
   (2009/871/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (IPA) (1),
   under henvisning til Kommissionens forordning (EF) nr. 718/2007 af 12. juni 2007 om gennemførelse af Rådets forordning (EF) nr. 1085/2006 om oprettelse af et instrument til førtiltrædelsesbistand (IPA) (2), særlig artikel 18 og 186,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3) (i det følgende benævnt »finansforordningen«), særlig artikel 53c og artikel 56, stk. 2,
   under henvisning til Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4) (i det følgende benævnt »gennemførelsesbestemmelserne«), særlig artikel 35, og
   ud fra følgende betragtninger:

               (1)

               Ved forordning (EF) nr. 1085/2006 fastsættes målsætningerne og hovedprincipperne for førtiltrædelsesbistand til kandidatlande og potentielle kandidatlande for perioden fra 2007 til 2013, og ansvaret for gennemførelsen overdrages til Kommissionen.

               (2)

               Artikel 11, 12, 13, 14, 18 og 186 i forordning (EF) nr. 718/2007 giver Kommissionen mulighed for at overdrage forvaltningsbeføjelser til modtagerlandene og fastsætte kravene til en sådan overdragelse i relation til Komponent V — landbrug og udvikling af landdistrikter inden for instrumentet til førtiltrædelsesbistand.

               (3)

               I henhold til artikel 7 i forordning (EF) nr. 718/2007 indgår Kommissionen og modtagerlandet en rammeaftale for at fastlægge og opnå enighed om reglerne for samarbejde om EU's finansielle bistand til modtagerlandet. Om nødvendigt kan rammeaftalen suppleres med en sektoraftale eller sektoraftaler, der dækker komponentspecifikke bestemmelser.

               (4)

               Overdragelsen af forvaltningsbeføjelser til modtagerlandet forudsætter, at betingelserne i finansforordningens artikel 53c og artikel 56, stk. 2, samt i gennemførelsesbestemmelsernes artikel 35 opfyldes.

               (5)

               Rammeaftalen om reglerne for samarbejde om EU's finansielle bistand til Republikken Kroatien inden for rammerne af gennemførelsen af bistanden inden for instrumentet til førtiltrædelsesbistand (IPA) mellem Republikken Kroatiens regering og Kommissionen for De Europæiske Fællesskaber blev indgået den 17. december 2007.

               (6)

               Republikken Kroatiens program for landbrug og udvikling af landdistrikter under IPA (i det følgende benævnt »IPARD-programmet«), der blev godkendt ved Kommissionens afgørelse K(2008) 690 af 25. februar 2008 i overensstemmelse med artikel 7, stk. 3, i forordning (EF) nr. 1085/2006 og artikel 184 i forordning (EF) nr. 718/2007, indeholdt en plan for de årlige fællesskabsbidrag og finansieringsaftalen.

               (7)

               I den sektoraftale, der er indgået den 12. januar 2009 mellem Kommissionen for De Europæiske Fællesskaber, der handler på vegne af Det Europæiske Fællesskab, og Republikken Kroatiens regering, der handler på vegne af Republikken Kroatien, suppleres rammeaftalens bestemmelser, idet der fastsættes særlige bestemmelser for gennemførelsen og udførelsen af Republikken Kroatiens program for landbrug og udvikling af landdistrikter (IPARD-programmet) under instrumentet til førtiltrædelsesbistand (IPA).

               (8)

               IPARD-programmet blev senest ændret den 10. september 2009 ved Kommissionens afgørelse K(2009) 6770.

               (9)

               Ifølge artikel 21 i Kommissions forordning (EF) nr. 718/2007 bør modtagerlandet udpege organer og myndigheder med ansvar for IPARD-programmets gennemførelse: den kompetente godkendelsesmyndighed, den nationale anvisningsberettigede, den nationale fond, forvaltningsmyndigheden, IPARD-agenturet og revisionsmyndigheden.

               (10)

               Kroatiens regering har udnævnt »National Fund Sector«, en organisatorisk enhed under statskassen i finansministeriet, til at varetage den nationale fonds rolle og udføre de funktioner og opgaver, der er defineret i sektoraftalens bilag I.

               (11)

               Kroatiens regering har udnævnt »direktoratet for markeds- og strukturstøtte inden for landbrug«, en organisatorisk enhed under ministeriet for landbrug, fiskeri og udvikling af landdistrikter, til at varetage IPARD-agenturets rolle og udføre de funktioner og opgaver, der er defineret i sektoraftalens bilag I.

               (12)

               Kroatiens regering har udnævnt »direktoratet for udvikling af landdistrikter, Sapard/IPARD-programmets forvaltningsmyndighed« under ministeriet for landbrug, fiskeri og udvikling af landdistrikter, til at varetage forvaltningsmyndighedens rolle og udføre de funktioner og opgaver, der er defineret i sektoraftalens bilag I.

               (13)

               Den kompetente godkendelsesmyndighed underrettede den 12. november 2008 Europa-Kommissionen om godkendelsen af den nationale anvisningsberettigede og den nationale fond i overensstemmelse med artikel 12, stk. 3, i forordning (EF) nr. 718/2007.

               (14)

               Den nationale anvisningsberettigede underrettede den 12. november 2008 Europa-Kommissionen om godkendelsen af den operationelle struktur med ansvar for forvaltningen og gennemførelsen af IPA’s komponent V — udvikling af landdistrikter i overensstemmelse med artikel 13, stk. 3, i forordning (EF) nr. 718/2007.

               (15)

               »Direktoratet for markeds- og strukturstøtte inden for landbrug«, der varetager IPARD-agenturets rolle, og »direktoratet for udvikling af landdistrikter, Sapard/IPARD-programmets forvaltningsmyndighed«, der varetager forvaltningsmyndighedens rolle, vil være ansvarlige for gennemførelsen af de tre foranstaltninger, der er godkendt af den nationale anvisningsberettigede, ud af IPARD-programmets syv foranstaltninger: 101 »Investeringer i landbrugsbedrifter med henblik på at omstrukturere dem og bringe dem på niveau med fællesskabsstandarderne«, 103 »Investering i forarbejdning og markedsføring af landbrugs- og fiskeriprodukter med henblik på at omstrukturere disse aktiviteter og bringe dem på niveau med fællesskabsstandarderne« og 301 »Forbedring og udvikling af landdistrikternes infrastruktur« således som defineret i programmet.

               (16)

               Den 16. marts 2009 fremlagde de kroatiske myndigheder listen over støtteberettigede udgifter for Kommissionen i henhold til sektoraftalens artikel 32, stk. 3. Kommissionen godkendte denne liste den 8. april 2009.

               (17)

               For at tage højde for kravene i rammeaftalens artikel 19, stk. 1, vil udgifterne i medfør af denne afgørelse kun komme i betragtning til samfinansiering, hvis de ikke er udbetalt før datoen for afgørelsen om overdragelse, dog med undtagelse af generelle omkostninger som omhandlet i artikel 172, stk. 3, litra c), i forordning (EF) nr. 718/2007. Udgifterne kommer i betragtning, hvis de er i overensstemmelse med principperne for forsvarlig økonomisk forvaltning, herunder navnlig for sparsommelighed og omkostningseffektivitet.

               (18)

               I forordning (EF) nr. 718/2007 er det fastsat, at kravet om forhåndsgodkendelse, jf. artikel 18, stk. 2, i forordning (EF) nr. 718/2007, kan fraviges på grundlag af en analyse af, hvorvidt det pågældende forvaltnings- og kontrolsystem i hvert enkelt tilfælde fungerer effektivt, og der fastsættes udførlige bestemmelser angående udførelsen af den nævnte analyse.

               (19)

               I henhold til artikel 14 og 18 i forordning (EF) nr. 718/2007 er der foretaget en fornyet gennemgang af de godkendelser, som er omhandlet i artikel 11, 12 og 13 i forordning (EF) nr. 718/2007, og der er foretaget en undersøgelse af de pågældende organers og myndigheders procedurer og strukturer, jf. den nationale anvisningsberettigedes ansøgning, herunder verifikation på stedet.

               (20)

               Ikke desto mindre bygger den verifikation, som Kommissionen har foretaget med hensyn til foranstaltning 101 »Investeringer i landbrugsbedrifter med henblik på at omstrukturere dem og bringe dem på niveau med fællesskabsstandarderne« og foranstaltning 103 »Investering i forarbejdning og markedsføring af landbrugs- og fiskeriprodukter med henblik på at omstrukturere disse aktiviteter og bringe dem på niveau med fællesskabsstandarderne«, på et system, der for så vidt angår alle relevante elementer er operationelt, men endnu ikke er i drift.

               (21)

               Selv om revisionsmyndigheden ikke er genstand for denne afgørelse, er det ved verifikation på stedet evalueret, hvor velforberedt denne er på at virke som et funktionelt uafhængigt revisionsorgan på tidspunktet for indgivelse af ansøgningen til Kommissionen vedrørende pakken om godkendelse af, at forvaltningen overdrages.

               (22)

               Kroatiens opfyldelse af kravene i finansforordningens artikel 56, stk. 2, og artikel 11, 12 og 13 i forordning (EF) Nr. 718/2007 er blevet vurderet ved verifikation på stedet.

               (23)

               Af vurderingen fremgår det, at Kroatien opfylder kravene vedrørende foranstaltning 101 og 103. Men »direktoratet for markeds- og strukturstøtte inden for landbrug«, der varetager IPARD-agenturets rolle, har endnu ikke på korrekt vis gennemført de godkendelseskriterier for så vidt angår de funktioner, det vil skulle varetage inden for rammerne af gennemførelsen af foranstaltning 301 i Kroatiens program.

               (24)

               Derfor bør kravet om forhåndsgodkendelse som omhandlet i artikel 18, stk. 1, i forordning (EF) nr. 718/2007 og finansforordningens artikel 165 fraviges, og den nationale anvisningsberettigede, den nationale fond, IPARD-agenturet og forvaltningsmyndigheden på et decentralt grundlag bør have overdraget de forvaltningsbeføjelser, der vedrører foranstaltning 101 og 103 i Kroatiens program —

         TRUFFET FØLGENDE AFGØRELSE:
   Artikel 1
   1.   Forvaltningen af den bistand, der er fastsat i IPA — komponent V angående landbrug og udvikling af landdistrikter inden for instrumentet til førtiltrædelsesbistand (IPA) overdrages til de berørte organer på de i denne afgørelse fastsatte betingelser.
   2.   Kravet om Kommissionens forhåndsgodkendelse af Republikken Kroatiens forvaltning, udbetaling og gennemførelse af funktioner med hensyn til foranstaltning 101 »Investeringer i landbrugsbedrifter med henblik på at omstrukturere dem og bringe dem på niveau med fællesskabsstandarderne« og foranstaltning 103 »Investering i forarbejdning og markedsføring af landbrugs- og fiskeriprodukter med henblik på at omstrukturere disse aktiviteter og bringe dem på niveau med fællesskabsstandarderne«, jf. artikel 18 i forordning (EF) nr. 718/2007, fraviges herved.
   Artikel 2
   Denne afgørelse finder anvendelse på grundlag af følgende strukturer, organer og myndigheder, der udpeges af Republikken Kroatien, med henblik på forvaltningen af foranstaltning 101 og 103 i det program, der er fastlagt i IPA — komponent V:

               a)

               den nationale anvisningsberettigede

               b)

               den nationale fond

               c)

               IPA's operationelle struktur — komponent V:

                           —

                           Forvaltningsmyndigheden

                           —

                           IPARD-agenturet.

         Artikel 3
   1.   Forvaltningsbeføjelserne overdrages til de strukturer, organer og myndigheder, der er specificeret i denne afgørelses artikel 2.
   2.   De nationale myndigheder udfører yderligere verifikation for så vidt angår de i denne afgørelses artikel 2 omhandlede strukturer, organer og myndigheder for at sikre, at forvaltnings- og kontrolsystemet fungerer på tilfredsstillende vis. Verifikationen udføres inden indgivelsen af den første udgiftsanmeldelse med anmodning om godtgørelse vedrørende de i artikel 1, stk. 2, anførte foranstaltninger.
   Artikel 4
   1.   Udgifter, der er afholdt forud for denne afgørelses dato, kan under ingen omstændigheder komme i betragtning, dog med undtagelse af generelle omkostninger som omhandlet i artikel 172, stk. 3, litra c), i forordning (EF) nr. 718/2007.
   2.   Udgifterne kommer i betragtning, hvis de er i overensstemmelse med principperne for forsvarlig økonomisk forvaltning, herunder navnlig for sparsommelighed og omkostningseffektivitet.
   Artikel 5
   Uden at foregribe eventuelle afgørelser om at yde støtte til individuelle modtagere i henhold til IPARD–programmet gælder de regler for, hvornår udgifter er støtteberettigede, som Kroatien har foreslået ved brev nr. »Klasse: NP 018-04/09-01/106, Ref. nr.: 525-12-3-0472/09-2« af 16. marts 2009, som indgik til Kommissionen den 26. marts 2009 under nr. 8151.
   Artikel 6
   1.   Kommissionen overvåger efterlevelsen af kravene vedrørende overdragelsen af forvaltningsbeføjelser som fastsat i artikel 17 i forordning (EF) nr. 718/2007.
   2.   Skulle Kommissionen på noget tidspunkt i forbindelse med gennemførelsen af denne afgørelse få den opfattelse, at Republikken Kroatien ikke længere efterlever de forpligtelser, der følger af denne afgørelse, kan Kommissionen træffe afgørelse om at tilbagekalde eller suspendere overdragelsen af forvaltningsbeføjelser.

      Udfærdiget i Bruxelles, den 30. november 2009.

            På Kommissionens vegne

         Mariann FISCHER BOEL

            Medlem af Kommissionen

      (1)  EUT L 210 af 31.7.2006, s. 82.

      (2)  EUT L 170 af 29.6.2007, s. 1.

      (3)  EFT L 248 af 16.9.2002, s. 1.

      (4)  EFT L 357 af 31.12.2002, s. 1.